A YouTube-on hirdetnek hamis terméket a Semmelweis Egyetem nevével

Egy pulzoximétert reklámoznak a legnagyobb videómegosztó csatornán a Semmelweis Egyetemen nevével, melyben hamisan azt állítják, hogy a készüléket az intézmény munkatársai fejlesztették ki. A videóban egy viszonylag kicsi, csipeszszerűen kialakított készülék látható, amely az ujjra csíptetve a valóságban a vér oxigénszintje mellett a pulzust méri.

A Semmelweis Egyetem által jegyzett lakossági videók az intézmény YouTube csatornáján érhetők el, a Semmelweis nem reklámozza szabadalmait online shop áruházakban.

Az intézmény megteszi a szükséges jogi lépéseket.

Sajtókapcsolat:

* +36 20 670 1574
* hirek@semmelweis.hu

Eredeti tartalom: Semmelweis Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16772/a-youtube-on-hirdetnek-hamis-termeket-a-semmelweis-egyetem-nevevel/